ישי בוכריס

הרב ישי בוכריס (נולד בישראל בשנת תשכ"ה 1965) הוא אב בית הדין הרבני באשקלון וראש כולל הדיינות בישיבת כרם ביבנה לשעבר.

ביוגרפיה
למד בישיבת "מדרשית נעם" פרדס חנה. משנת תשמ"ד (1984) למד בישיבת "כרם ביבנה" במשך 5 שנים. בשנת תשמ"ח המשיך את לימודיו ברבנות ודיינות בכולל "ארץ חמדה", מכון גבוה לדיינות בירושלים, במשך 7 שנים. משנת תשנ"ה (1995) התחיל ללמד כר"מ בישיבת כרם ביבנה.

משנת תשס"ד שמש כראש כולל לדיינות בישיבת כרם ביבנה. מתלמידיו: הרב עו"ד יוסף עיני, הרב נתנאל שושן, והרב אופיר שירה.

הוסמך לרבנות על ידי הרבנות הראשית לישראל. קיבל כושר לדיינות על ידי הרבנות הראשית לישראל בשנת תשנ"ו (1995).

כיהן כדיין בבית הדין לממונות ליד ישיבת "כרם ביבנה". הרב הוא בעל תעודת הוראה של משרד החינוך בלימודי תורה שבעל פה.

בשירותו בצה"ל במסגרת ישיבת הסדר שימש כלוחם בחטיבת גבעתי" ואף במילואים שירת כלוחם ביחידת חי"ר.

במסגרת פעילותו הציבורית, מרביץ שיעורי תורה במושבים באזור גדרה, אשדוד, ובפתח תקווה ורעננה.

בשנת 2008 מונה לדיין בבית הדין הרבני באשקלון ובשנת 2018 מונה לאב בית דין.

חיים אישיים 
נשוי לד"ר אפרת בוכריס המשמשת כמרצה במספר מכללות וגר בנוף איילון.

בנו הרב אוריאל נשוי לבתו של הרב שמואל אריאל, ראש כולל ההלכה בישיבת ירוחם. בנו אביעד הוא דובר ארגון בצלמו ויועץ תקשורת.

קישורים חיצוניים 
 פסקיו בבית הדין

אבות בתי דין
בוגרי ישיבת כרם ביבנה
בוגרי כולל ארץ חמדה
דייני בתי הדין הרבניים
רבני הציונות הדתית בישראל
רבני ישיבת כרם ביבנה
ישראלים שנולדו ב-1965